Slagen

Slagen er et sogn i Tønsberg kommune i Vestfold som ligger nordøst for bysenteret.Oppslagsordet «Slagen« i Store norske leksikon (oppdatert 25. juli 2013, fri gjenbruk) Slagen kirkesogn omfatter det meste av tettbebyggelsen i den tidligere Sem kommune. Den sørlige delen har tettbebygd strøk med villabebyggelse flere steder. På Slagentangen er det petroleumsraffineri. Nord for Slagen kirke i Slagendalen ligger Oseberghaugen, der Osebergskipet fra 800-tallet ble gravd ut i 1904. Søndre Slagen kirke ligger i Søndre Slagen som ble eget prestegjeld i 1968.

Navnet kommer av norrønt Slagn, som kan ha sammenheng med dialektordet «slagne» som betyr 'bli fuktig, slå seg' og kan sikte til våtlendt jord.

Slagen skipreide var opprinnelig del av leidangssystemet, et forsvarstiltak utvidet av Håkon den gode, som hadde betydning for utvikling av administrative enheter.

Slagen sogn har et areal på 49,9 km². I 1960 omfattet det 12 299 innbyggere.

Referanser

Eksterne lenker
 Sem og Slagen - En bygdebok (digitalisert versjon av papirutgaven trykt 1945-1963)

Kategori:Bosetninger i Tønsberg